জয়পুরহাটে উত্তরা মেইল ট্রেনের বগিতে আগুন দিয়েছে দুর্বৃত্তরা
জয়পুরহাটে উত্তরা এক্সপ্রেস মেইলের চলন্ত ট্রেনের একটি বগিতে আগুন দিয়েছে দুর্বৃত্তরা।
শুক্রবার মধ্য রাতে জয়পুরহাট স্টেশন এলাকায় এ আগুনের ঘটনা ঘটে। আগুনে ট্রেনের বগির কয়েকটি সিট পুড়ে যায়।
সান্তাহার রেলওয়ে পুলিশের ভারপ্রাপ্ত কর্মকর্তা (ওসি) মুক্তার হোসেন জানান, রাজশাহী স্টেশন থেকে ছেড়ে আসা পার্বতীপুরগামী 'উত্তরা এক্সপ্রেস' ট্রেনটি জয়পুরহাট স্টেশনে পৌঁছানো মাত্র একটি বগিতে আগুন দেখে স্টেশনে প্লাটফর্মে থাকা যাত্রীরা। পরে দাঁড়িয়ে থাকা যাত্রীরা আগুন নিভিয়ে ফেলেন। এতে কোনো হতাহতের ঘটনা ঘটেনি। ধারণা করা হচ্ছে জয়পুরহাট স্টেশনে থামার আগ মুহূর্তে ট্রেনের বগিতে আগুন দেয় দুর্বৃত্তরা।
তিনি আরও বলেন, আমরা বিষয়টি তদন্ত করে দেখছি। তদন্তের পর বিস্তারিত জানাতে পারব।

জয়পুরহাটে উত্তরা এক্সপ্রেস মেইলের চলন্ত ট্রেনের একটি বগিতে আগুন দিয়েছে দুর্বৃত্তরা।